Diari Oficial de la Generalitat Valenciana


Sumari del DOGV 2516, del 26-05-1995 (1995/834852)

ORDRE de 19 de maig de 1995, de la Conselleria d'Economia i Hisenda, per la qual es modifica l'Ordre de 14 de març de 1995, de la Conselleria d'Economia i Hisenda, per la qual s'estableix el Pla de Racionalització del Sector del Crèdit Cooperatiu.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/19/(1)/dof/vci/html**

### Dades del document

Número de DOGV
:   2516

Data del DOGV
:   26-05-1995

Secció del DOGV
:   DISPOSICIONS GENERALS

Número del document
:   1995/834852


Data del document
:   19-05-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 19 de maig de 1995, de la Conselleria d'Economia i Hisenda, per la qual es modifica l'Ordre de 14 de març de 1995, de la Conselleria d'Economia i Hisenda, per la qual s'estableix el Pla de Racionalització del Sector del Crèdit Cooperatiu.   
Després de l'entrada en vigor del Pla de Racionalització del Sector del Crèdit Cooperatiu s'ha detectat que algunes cooperatives, per la complexa situació patrimonial i jurídica en què es troben, poden tenir dificultats per a complir algunes de les condicions recollides en aquest pla, especialment pel que fa al termini de presentació de sol·licituds i al termini per a dictar les resolucions de concessió.  
Aquestes complexes situacions aconsellen introduir algunes modificacions al pla esmentat, encaminades a possibilitar l'inici del procés que puga culminar amb la recuperació d'una part important dels estalvis que els dipositants tenen actualment compromesos.  
Per tot això, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià  
ORDENE:  
Article únic  
Els articles i els apartats, que s'esmenten a continuació, de l'Ordre de 14 de març de 1995, de la Conselleria d'Economia i Hisenda, per la qual s'estableix el Pla de Racionalització del Sector del Crèdit Cooperatiu, es modifiquen per aquesta ordre i queden redactats en els termes següents:  
«Article vint-i-ú. Termini  
El termini de presentació de sol·licituds de concessió de les ajudes regulades per aquesta ordre es fixarà anualment. Per al present exercici 1995, el termini finalitzarà el 30 de juny de 1995.  
Article vint-i-tres. Resolució  
2. Totes les sol·licituds s'atendran per ordre d'entrada, el qual es fixarà en virtut de la data en què es complete la documentació exigible.  
3. El termini màxim per a dictar resolucions serà fins al 31 d'octubre de 1995. Si en aquest termini no es dicta resolució, s'entendrà que la sol·licitud ha estat desestimada, sense perjudici de l'obligació de l'Administració de resoldre expressament totes les peticions que se li formulen.  
4. Quan la sol·licitud haja estat desestimada, bé perquè una vegada transcorregut el termini a què fa referència l'apartat anterior no es reunesquen els requisits establerts en aquesta ordre, o bé per la no existència de crèdit pressupostari suficient, la documentació presentada pels interessats i les diligències administratives dutes a terme que hi ha a l'expedient, podran ser incorporades a les sol·licituds que, si escau, siguen presentades en exercicis posteriors.  
Article vint-i-quatre. Situacions concursals  
2. Les referències, incloses en aquesta ordre, a la documentació i als òrgans socials de les cooperatives s'entendran realitzades a la documentació i als òrgans corresponents en els procediments concursals. En particular, en situacions de fallida, la presentació de la sol·licitud pel comissari de la fallida podrà iniciar l'expedient administratiu, sense perjudici del compliment dels altres requisits exigits en aquesta ordre».  
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 19 de maig de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI